Minuti tal-laqgħa numru mija u ħmistax (115) tal-Kunsill Lokali tal-Imqabba (KLM) li nżammet nhar is-16 ta' Mejju 2019 fis-6.30pm fil-Bini Amministrattiv tal-KLM. Preżenti: Grace Marie Zerafa Viċi Sindku Paul Spiteri Kunsillier Anita Farrugia Kunsillier Anthony Bonello Deputat Segretarju Eżekuttiv (DSE) Il-laqgħa bdiet tard peress li ssejjaħ iċ-Ċermen tal-Evalwazzjoni tal-Offerta Pubblika tal-Knis tat-Toroq mis-Sindku u saret l-evalwazzjoni tal-offerta qabel il-laqgħa. Grace Marie Zerafa qalet illi peress li l-kuntrattur preżenti se jaħdem biss sal-aħħar ta' Mejju din il-materja kienet importanti ħafna u b'hekk ħadet preċedenza. Grace Marie Zerafa ppresediet il-laqgħa u qalet it-talba. 115.01 Qari tal-ittri ta' apoloġiji; Il-Viċi Sindku talbet li jkunu skużati s-Sindku u Michel Farrugia minkejja li dawn ma tawx l-ittra tal-apoloġija. Il-kunsillieri qablu unanimament u dawn kienu skużati. 115.02 Kunsiderazzjoni u Approvazzjoni tal-Minuti tal-laqgħa 114; Grace Marie Zerafa talbet lill-kunsillieri biex jikkunsidraw il-minuti tas-seduta numru mija u erbatax (114) biex ikunu meħuda bħala moqrija. Hija pproponiet u ssekondat Anita Farrugia u dawn kienu meħuda bħala approvati. Se jkunu ffirmati aktar tard. Grace Marie Mallia talbet li jkunu diskussi biss xi items tal-agenda. 115.04 Tweġibiet għall-Mistoqsijiet tal-Kunsillieri; Hija qalet illi kellna niktbu lill-Unique Group biex il-planning gain tkun depożitata fil-kont tagħna bħala somma waħda (lump sum) ta' €80,000. Is-DSE qal illi is-Sindku bagħtet e-mail lill-Awtorita' tal-Ippjanar lis-Sur Joseph Borg fis-6 ta' Mejju. 115.04.02 Grace Marie Zerafa irreferiet għar-rapport tal-board li ppreżenta is-Sur Kenneth Brincat iffirmat mill-evalwaturi, Anita Farrugia, Michel Farrugia u Paul Spiteri. Hija qalet illi s-Sindku infurmatha illi kellha kunflitt ta' interess u inqalgħet barra mil-board peress li tefa' l-offerta kuġinuha Spiridione Zammit. Minflok, inħatret Anita Farrugia. Ir-rapport għadda mill-Kunsill wara li tressaq mill-Viċi Sindku u kien issekondat minn Paul Spiteri u kien hemm qbil unanimu. Kien rakkomandat illi l-kuntratt jingħata lill-Spiridione Zammit. F'dan il-waqt Grace Marie Zerafa qalet illi peress li qegħdin ftit 'il bogħod mil-festa tal-Madonna tal-Ġilju, jekk ikun hemm appell, il-KLM se jagħti direct order lis-Sur Spiridione Zammit. 115.05 L-approvazzjoni tal-Business Plan 2019-21; Grace Marie Zerafa ressqet għall-vot il-Business Plan 2019-2021 wara li sarulu l-emendi li kienu proposti fis-seduta li għaddiet. Dan kien sekondat minn Paul Spiteri u approvat b'mod unanimu. 115.07 Kunsiderazzjoni u approvazzjoni tal-Bord tal-Intevista - Segretarju Eżekuttiv; Il-Kunsill ikkunsidra r-rakkomandazzjoni tal-Board tal-Intervisti biex timtela' l-vakanza ta' Segretarju Ezekuttiv. Peress li dak li kien rakkomandat, is-Sur Mario Sant m'għadux interessat, qed ikun rakkomandat is-Sur Jordy Brincat. Il-KLM se jinforma lid-Dipartiment għall-Gvern Lokali b'dan kollu ħalli jinħatar is-Sur Jordy Brincat f'din il-pożizzjoni. Għaldaqstant il-Viċi Sindku ressqet din ir-rakkomandazzjoni għall-vot u issekondaha Paul Spiteri. Din għaddiet unanimament. 115.10 Kunsiderazzjoni u Approvazzjoni tal-iskeda ta' pagamenti; Kienet approvata l-iskeda tal-pagamenti numru 562 b'vot unanimu minbarra item 8, wara li kienu proposti minn Anita Farrugia u ssekondati minn Paul Spiteri. 115.11 Tmiem tal-laqgħa u data tas-seduta li jmiss; Fi tmiem il-laqgħa intqal illi ma nistgħux nippjanaw l-aħħar laqgħa mingħajr is-Sindku. Għaldaqstant din il-laqgħa spiċċat fis-7.30pm u se tkun appuntata l-aħħar laqgħa meta s-Sindku tkun ħadet saħħitha lura. Magħmula minn Anthony Bonello u approvati llum 2019 minn Dr Charlene Muscat Deputat Segretarju Eżekuttiv Sindku